# Գալիմար

Գալլիմար

հրատարակչություն, գրահրատարակչություն| Բնագավառ | book publishing |
| Ստեղծում | 1911 |
| Քաղաքացիություն | Ֆրանսիա |
| Ստեղծագործությունների հավաքածու | Քվեբեկի գեղարվեստի ազգային թանգարան, Ամստերդամի քաղաքային թանգարան |
| Հիմնադիր | Gaston Gallimard |
| Երկիր | Ֆրանսիա |
| Անդամակցություն | Syndicat national de l'édition |
| Կազմակերպչաիրավական ձև | société anonyme à conseil d'administration s.a.i. |
| Հիմնադրման վայր | Փարիզ |
| Վերադաս կազմակերպություն | Groupe Madrigall |
| Դուստր ընկերություն | Sodis, Éditions Joëlle Losfeld |
| Գլխամասի վայր | Փարիզ |
| Հիմնական թեմա | գրականություն, հասարակական գիտություններ, հումանիտար գիտություններ, պատմական գիտություն |
| Պաշտոնական կայք | www.gallimard.fr |
| Number of vie­wers/­lis­te­ners | 6 322 907 |
| Egapro gender equality index | 98, 84, 99 |

**«Գալիմար»** (ֆրանսերեն՝ Éditions Gallimard), ֆրանսիական անկախ հրատարակչական տուն, գեղարվեստական գրականության խոշորագույն հրատարակիչներից մեկը աշխարհում։ Հիմնադրվել է 1911 թվականին Գաստոն Գալիմարի կողմից: 1992 թվականից ներառված է *Groupe Madrigall* հրատարակչական հոլդինգի կազմում, որը պատկանում է հրատարակչության ներկայիս տնօրեն Անտուան Գալիմարին։

## Պատմություն

Հրատարակչությունը 1911 թվականին հիմնադրել են գրողներ Անդրե Ժիդը, Ժան Շլյումբերժեն և հրատարակիչ Գաստոն Գալիմարը։ Սկզբում այն եղել է «Նուվել Ռևյու Ֆրանսեզ» գրական ամսագրի հրատարակչությունը և համապատասխանաբար անվանվել է «Éditions de la Nouvelle Revue Française»։ «Գալիմար» (Librairie Gallimard) անվանումն ստացել է 1919 թվականին։

Նրա գործունեության սկզբնական շրջանի առավել հիշարժան աշխատանքներից է Պոլ Վալերիի *La Jeune Parque* երկի և Մարսել Պրուստի «Ի խույզ կորուսյալ ժամանակի» բազմահատոր վեպի երկրորդ հատորի հրատարակումը: Ընդ որում՝ վերջինս արժանացել է Գոնկուրյան մրցանակի՝ դառնալով այդ հեղինակավոր գրական պարգևին արժանացած գալիմարյան առաջին գործը: Հրատարակչության լույս ընծայած բեսթսելլերների թվում են Ալբեր Քամյուի (29 միլիոն օրինակ), Անտուան դը Սենտ-Էքզյուպերիի (26,3 միլիոն օրինակ), Ջոան Ռոուլինգի (վերջինիս հեղինակած հարրիփոթերյան շարքը վաճառվել է ավելի քան 26 միլիոն օրինակով, Սալման Ռուշդիի, Ռոալդ Դալի, Մարսել Պրուստի, Լուի-Ֆերդինանդ Սելենի, Ֆիլիպ Ռոթի, Ջորջ Օրուելի, Ջեք Քերուաքի, Պաբլո Ներուդայի, Ջոն Սթեյնբեքի երկերը:

2011 թվականի դրությամբ «Գալիմար»-ի հեղինակների շարքում կային Գոնկուրյան մրցանակի 36, Նոբելյան մրցանակի 38, Պուլիցերյան մրցանակի 10 դափնեկիրներ: 2010 թվականին ընկերության դրամաշրջանառությունն անցել է 230 միլիոն եվրոյից, աշխատակիցների թվաքանակը՝ 1.100-ից:

1929 թվականից հրատարակչությունը տեղակայված է Փարիզի 7-րդ շրջանի Սեն-Ժերմեն-դե-Պրե թաղամասում՝ Սեբաստիեն Բոտեն (ֆրանսերեն՝ Rue Sébastien-Bottin) փողոցի թիվ 5 հասցեում գտնվող շենքում, որը ժամանակին գնել է Գաստոն Գալիմարը: 2011 թվականի հունիսին, հրատարակչության հարյուրամյակի կապակցությամբ, քաղաքապետարանը փողոցի մեծ մասը վերանվանեց «Գաստոն Գալիմար փողոց» (ֆրանսերեն՝ rue Gaston-Gallimard):

Ներկայումս հրատարակչությունը ղեկավարում է հիմնադրի թոռը՝ Անտուան Գալիմարը։ Նրան է պատկանում նաև Ֆրանսիայում մեծությամբ երրորդ հրատարակչական տունը համարվող *Groupe Madrigall* հոլդինգը, որի կազմում, Gallimard-ից զատ, ընդգրկված են նաև Denoël, Gallimard Jeunesse, Mercure de France, Futuropolis, Table Ronde և Sodis հրատարակչություններըվ։

2012 թվականին «Գալիմար»-ը RCS MediaGroup-ից գնել է Groupe Flammarion հրատարակչական խումբը:

## Հրատարակչական գործունեություն

*Gallimard*-ի կողմից հրատարակված առաջին հեղինակների թվում էին Անդրե Ժիդը, Պոլ Կլոդելը, Վալերի Լարբոն, Ռոժե Մարտեն դյու Գարը: Հետագայում այստեղ տպագրվել են ֆրանսիացի (Պրուստ, Մոնտերլան, Մալրո, Գարի, Կեսել, Սենտ-Էքզյուպերի, Բրետոն, Էլյուար, Արագոն, Սարտր, Քամյու, Տուռնիե, Մոդիանո, Լե Կլեզիո, Սելին) և օտարերկրյա (Հարդի, Կոնրադ, Հեմինգուեյ, Դոս Պասոս, Ֆոլկներ, Սթայնբեք) անվանի հեղինակների ստեղծագործություններ:

1930-ական թվականներից ի վեր Gallimard-ը լույս է ընծայում ֆրանսիական ամենահեղինակավոր մատենաշարերից մեկը՝ «Պլեադների գրադարանը», որն աչքի է ընկնում հեղինակների ու տեքստերի մանրակրկիտ ընտրությամբ, շքեղ դիզայնով և ընդգրկուն տեղեկատվական հավելվածներով։ 2019 թվականի սեպտեմբերի դրությամբ այդ մատենաշարով լույս է տեսել 224 հեղինակների 676 գիրք։

*Gallimard*-ի կողմից հրատարակված բազմաթիվ վեպեր արժանացել են հեղինակավոր գրական մրցանակների (Գոնկուրյան մրցանակ և այլն): Դրա հետ կապված՝ ֆրանսիական գրական շրջանակներում լայն տարածում է գտել Galligrasseuil (արտասանվում է «Գալիգրասեյ») կատակախառն արտահայտությունը: Այն կազմված է ֆրանսիական երեք խոշորագույն գեղարվեստական հրատարակչությունների՝ Gallimard-ի, Grasse-ի և Seil-ի անունների առաջին վանկերից և նշում է մի հորինված հրատարակչություն, որի լույս ընծայած վեպերն անպայման կստանան հերթական գրական մրցանակը:

Գեղարվեստական գրականությունից զատ՝ *Gallimard*-ը հրատարակում է հանրագիտարաններ, բառարաններ, ինչպես նաև գրականություն հասարակական և հումանիտար գիտությունների, կրոնի ու արվեստների վերաբերյալ: Այս ամենի հետ մեկտեղ լույս է ընծայում գրական-քաղաքական *Les temps modernes* ամսագիրը և *Nouvelle Revue Française* գրական խոշորագույն ամսագիրը 2019 թվականի դրությամբ հրատարակչության կատալոգը ներառում էր մոտավորապես 40.000 անուն-վերնագիր, 9.000 հեղինակ և գրական ու էսսեիստական 240 մատենաշար:

## Դուստր ընկերություններ

### Հրատարակչական տներ

* Éditions Denoël
* Les Éditions du Mercure de France
* Nouveaux Loisirs (tourist guides)
* Groupe Flammarion
* Futuropolis
* Gallimard Jeunesse
* Éditions P.O.L. (88%)
* Éditions de La Table Ronde
* Bibliothèque de la Pléiade

### Տարածում և բաշխում

* SODIS (publishing)
* SOCADIS (*Groupe Flammarion*-ի կազմում)
* Centre de Diffusion de l'Édition
* France Export Diffusion

## Մատենաշարերի, ժողովածուների ցանկ

* L'Arbalète/Gallimard
* L'Arpenteur
* L'Aube des peuples
* La Bibliothèque de la Pléiade
* Bibliothèque des histoires
* La Bibliothèque Gallimard
* Bibliothèque des idées
* Bibliothèque des sciences humaines
* La Blanche
* Le Cabinet des Lettrés
* Les Cahiers de la Nrf
* Le Chemin
* Connaissance de l'inconscient
* Continents noirs
* Le Débat
* Découvertes Gallimard
* Du Monde entier
* Folio
* Folio essais
* Folio histoire
* Folio actuel
* Folio bilingue
* Folio théâtre
* Folio plus
* Foliothèque
* Folio classique
* Folio policier
* Folio SF
* Folio documents
* Folio 2 €
* Folioplus classiques
* Haute enfance
* L'Imaginaire
* L'Infini
* Joëlle Losfeld
* Livres d'art
* NRF Biographies
* NRF Essais
* La Noire
* Poésie/Gallimard
* Le Promeneur
* Quarto
* Série noire
* Le Temps des images
* L'Univers des formes
* L'Un et l'autre

## Ծանոթագրություններ

## Արտաքին հղումներ

* Պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Գալիմար» հոդվածին։ |